Main ContentPlaceholder

Politiikka

Aivovuoto Suomesta pahenee, tieteentekijät vaativat hallitusta patoamaan pätevien tutkijoiden maastamuuttoa

Suomesta lähtee tutkijoita paljon enemmän kuin tänne tulee. ”Monet esimerkiksi Ruotsiin muuttaneet professorit kertovat, että siellä voi keskittyä tutkimukseen”, sanoo Professoriliiton puheenjohtaja Kaarle Hämeri.

Facebook Twitter Sähköposti Kopioi linkki Jaa Facebook Twitter Sähköposti Kopioi linkki Tallenna Kommentoi

Hallitukselta odotetaan toimenpiteitä aivovuodon hidastamiseen.­

Suomi menettää kiihtyvässä tahdissa päteviä tutkijoita. Niin sanottu osaamisvaihtotase pitäisi kääntää plussalle tai ainakin tasapainoon, vaativat Professoriliitto ja Tieteentekijöiden liitto kevätseminaarissaan Helsingissä. Liittojen mukaan vuosien 2005–2015 aikana Suomesta lähti 3 124 tutkijakoulutettua ja tänne tuli 1 963. Tilastot kerrotaan ensi viikolla ilmestyvässä Acatiimi-lehdessä. Kohdemaita ovat Yhdysvallat, Britannia, Ruotsi ja Saksa. Myös Norja on kasvattanut suosiotaan viime vuosina.